בתחילת המאמר מופיעה הגדרה של המונח "ביישנות". ההגדרה דומה לזו המופיעה במאמרים אחרים.

התייחסות להגדרות קרובות: מופיעה התייחסות ל-inhibition הקשורה לביישנות.

כבר במבוא מופיע המסר לפיו ביישנות אינה דבר שלילי. ההתייחסות למאפיינים החיוביים מופיעה כעת בתחילת המאמר. בנוסף, במבוא מודגש שהתפיסות הקיימות בחברה צריכות להיות מכילות יותר כלפי אנשים ביישנים. דגש על כך מושם גם בחלקו האחרון של המאמר.

הביטוי המופיע כעת לאורך המאמר הוא "לתמוך" בתלמידים ביישנים. הביטוי "התערבות" נותר רק במילות החיפוש (בכדי שניתן יהיה למצוא את המאמר במנוע חיפוש).

נוספה התייחסות לחוויה החברתית של ילדים ביישנים ולבעיות חברתיות הקשורות לביישנות.

עודכנה הפסקה המתייחסת לביישנות בגיל ההתבגרות.

ההשלכות השליליות של ביישנות על החיים הבוגרים נוסחו כעת בצורה מתונה יותר.

בהתייחס לטענה שהמאמר מכסה יותר מדי, הוחלט לוותר על החלק העוסק בהיבטים תרבותיים (היבט הנדרש למאמר בפני עצמו) ולהרחיב את החלקים האחרים במאמר.

חוזק הטיעון באשר לחשיבות מעורבות המורה בתהליך התמיכה בתלמידים ביישנים.

נוספה התייחסות לעדות אמפירית של האסטרטגיות.

נוספה לטקסט התייחסות לגבי ההתאמה של האסטרטגיות לכלל התלמידים והיתרונות הכרוכים בכך.

לאסטרטגיות השונות נוספו הדגמות, כולל התייחסות לאמירות של מורה בפני תלמידים.

הורחבה הפסקה המתייחסת לסיוע באמצעות קבוצת השווים.

* נוספו הבהרות למושגים.
* לגבי הקריטריונים לכלילתו של מאמר בסקירה, הרי שהסקירה כוללת חוקרים מרכזיים בתחום.
* בסקירה הושם דגש על עדכניות: הסקירה מבוססת על X מאמרים. X מתוכם פורסמו בין השנים:
* פסקת הסיום מנוסחת כעת באופן שונה.